**Livada cu mere a șarpelui**

*Relu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Șarpele năpârleşte în livada raiului

în coajă de măr își transformă pielea

încolăciți de reptila cu haine noi

Adam și Eva îi gustă vechea epidermă

se scutură paradisul în bătăile de toamnă

sub aripa agitată a îngerului

două frunze cad

lovite de piciorul arhanghelului

alunecă pe o spirală de ADN

lovindu-se de sictirul norilor

trec prin masa cenușie a cerului

unde se pregătește potopul pentru Noe

în sunetul de piatră al legilor

spirala se împletește cu toiagul evreu

la despărțirea apei

două picături curg

cuie ruginite prin mâinile salvării

întinse de Dumnezeu

în ghiveci le plânge îngerul

cu lacrimi de petale privindu-i

cum stau pe canapea nepăsători

împărțind același măr

suspendați pe spatele anacondei

numit Lume